คืออย่างนี้ครับ พอเวลาแฟนผมกินยาคุมทีไรจะมีอาการคลื่นไส้ตลอดเลยครับ ไม่ว่าจะลองเปลี่ยนยี่ห้อยาคุมแล้วก็ตาม ขนาดลองให้กินยาคุมที่มีฮอร์โมนต่ำแล้วก็ยังมีอาการคลื่นไส้อยู่ แบบนี้ควรทำยังไงดีครับ ขอบครับ
สวัสดีค่ะ หากทานยาคุมกำเนิดแล้วมีอาการคลื่นไส้ตลอด อาจลองเปลี่ยนมาทานยาคุมกำเนิดชนิดที่เป็นฮอร์โมนเดี่ยว เช่น ยี่ห้อ exluton, dailyton, cerazette เป็นต้น ซึ่งมีเฉพาะฮอร์โมนโปรเจสเตอโรน ไม่มีฮอร์โมนเอสโตรเจน ซึ่งอาจช่วยลดผลข้างเคียงของอาการคลื่นไส้ได้ และอาจทานหลังอาหารหรือพร้อมอาหาร ไม่ทานตอนท้องว่าง ซึ่งก็อาจช่วยลดอาการได้ค่ะ แต่หากทานแล้ว ยังคงมีอาการคลื่นไส้อยู่ ก็ต้องเปลี่ยนมาใช้วิธีคุมกำเนิดอื่นๆ ที่ไม่ได้ใช้ฮอร์โมน แต่ประสิทธิภาพในการป้องกันการตั้งครรภ์ก็จะน้อยกว่า เช่น การใส่ห่วงอนามัยชนิดที่ไม่มีฮอร์โมน การใช้ถุงยางอนามัย เป็นต้น